CELEX: 62013TA0326
Language: hr
Date: 2016-07-12 00:00:00
Title: Predmet T-326/13: Presuda Općeg suda od 12. srpnja 2016. – Komisija protiv Thales développement et coopération („Arbitražna klauzula — Četvrti i peti okvirni program u području istraživanja, tehnološkog razvoja i demonstracijskih aktivnosti — Ugovori o projektima koji se odnose na dizajn i razvoj gorivih ćelija koje direktno koriste metanol — Ništavost ugovorâ zbog prijevare — Povrat Unijinih financijskih doprinosa — Uredba (EZ, Euratom) br. 2988/95 — Zastara — Primjena francuskog i belgijskog prava — Prava obrane — Kamate”)

22.8.2016   
            
            
               HR
            
            
               Službeni list Europske unije
            
            
               C 305/23
            
         Presuda Općeg suda od 12. srpnja 2016. – Komisija protiv Thales développement et coopération
   (Predmet T-326/13) (1)
   
   ((„Arbitražna klauzula - Četvrti i peti okvirni program u području istraživanja, tehnološkog razvoja i demonstracijskih aktivnosti - Ugovori o projektima koji se odnose na dizajn i razvoj gorivih ćelija koje direktno koriste metanol - Ništavost ugovorâ zbog prijevare - Povrat Unijinih financijskih doprinosa - Uredba (EZ, Euratom) br. 2988/95 - Zastara - Primjena francuskog i belgijskog prava - Prava obrane - Kamate”))
   (2016/C 305/31)
   Jezik postupka: francuski
   
      Stranke
   
   
      Tužitelj: Europska komisija (zastupnici: R. Lyal i B. Conte, agenti, uz asistenciju N. Coutrelisa, odvjetnika)
   
      Tuženik: Thales développement et coopération SAS (Vélizy-Villacoublay, Francuska) (zastupnici: N. Huc-Morel, P. Vanderveeren, L. Defalque, A. Guillerme i J. Fréal-Saison, odvjetnici)
   
      Predmet
   
   Zahtjev koji se temelji na članku 272. UFEU-a, kojim se od Općeg suda zahtijeva da tuženiku naloži povrat svih financijskih doprinosa koje je Komisija isplatila njegovu pravnom prethodniku, uvećanih za kamate, u okviru ugovora JOE3-CT-97-0063 koji ulazi u četvrti okvirni program za aktivnosti Europske zajednice u području istraživanja i tehnološkog razvoja i demonstracijskih aktivnosti (1994.-1998.) utvrđen Odlukom Europskog parlamenta i Vijeća br. 1110/94/EZ od 26. travnja 1994. (SL 1994., L 126, str. 1.) i u okviru ugovora ENK6-CT-2000-00315 koji ulazi u peti okvirni program Europske zajednice u području istraživanja, tehnološkog razvoja i demonstracijskih aktivnosti (1998.-2002.) utvrđen Odlukom Europskog parlamenta i Vijeća br. 182/1999/EZ od 22. prosinca 1998. (SL 1999., L 26, str. 1.).
   
      Izreka
   
   
               1.
            
            
               Društvu Thales développement et coopération SAS nalaže se Europskoj komisiji vratiti iznose isplaćene njegovu pravnom prethodniku pri izvršavanju ugovora JOE3-CT-97-0063 koji ulazi u četvrti okvirni program za aktivnosti Europske zajednice u području istraživanja i tehnološkog razvoja i demonstracijskih aktivnosti (1994.-1998.) utvrđen Odlukom Europskog parlamenta i Vijeća br. 1110/94/EZ od 26. travnja 1994., navedene u nastavku:
               
                           —
                        
                        
                           iznos od 162 195,79 eura uvećan za zakonske kamate propisane francuskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 179 201 eura uvećan za zakonske kamate propisane francuskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 167 612,49 eura uvećan za zakonske kamate propisane francuskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 136 892,29 eura uvećan za zakonske kamate propisane francuskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 54 434,09 eura uvećan za zakonske kamate propisane francuskim zakonom, koje teku od dana isplate tog iznosa do njegova potpuna povrata.
                        
                     
         
               2.
            
            
               Društvu Thales développement et coopération nalaže se Komisiji vratiti iznose isplaćene njegovu pravnom prethodniku pri izvršavanju ugovora ENK6-CT-2000-00315 koji ulazi u peti okvirni program Europske zajednice u području istraživanja, tehnološkog razvoja i demonstracijskih aktivnosti (1998.-2002.) utvrđen Odlukom Europskog parlamenta i Vijeća br. 182/1999/EZ od 22. prosinca 1998., navedene u nastavku:
               
                           —
                        
                        
                           iznos od 232 389,04 eura uvećan za zakonske kamate propisane belgijskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 218 734,67 eura uvećan za zakonske kamate propisane belgijskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 237 504,86 eura uvećan za zakonske kamate propisane belgijskim zakonom, koje teku od dana isplate tog iznosa do njegova potpuna povrata;
                        
                     
                           —
                        
                        
                           iznos od 124 192,86 eura uvećan za zakonske kamate propisane belgijskim zakonom, koje teku od dana isplate tog iznosa do njegova potpuna povrata.
                        
                     
         
               3.
            
            
               Komisija će snositi polovicu troškova društva Thales développement et coopération.
            
         
               4.
            
            
               Thales développement et coopération snosit će troškove Komisije i polovicu vlastitih troškova.
            
         
      (1)  SL C 298, 12. 10. 2013.